ג'וליאנה מרגוליס

ג'וליאנה מרגוליס (באנגלית: Julianna Margulies; נולדה ב-8 ביוני 1966) היא שחקנית אמריקאית-יהודייה. לאחר מספר תפקידים קטנים בטלוויזיה, זכתה מרגוליס להכרה רחבה על תפקידה בתור קרול האת׳וויי <small>(אנ')</small> בסדרת הדרמה הרפואית "ER" <small>(2000-1994)</small> ברשת NBC, עבורו קיבלה את פרס אמי לשחקנית המשנה הטובה ביותר בסדרת דרמה <small>(1995)</small>. שנים לאחר מכן, כיכבה בתור אלישה פלוריק <small>(אנ')</small> בסדרת הדרמה המשפטית "האישה הטובה" <small>(2016-2009)</small> ברשת CBS, על הופעתה זכתה לשבחים, וזכתה בשני פרסי אמי לשחקנית הטובה ביותר בסדרת דרמה ובפרס גלובוס הזהב.

מרגוליס זכתה בשמונה פרסי גילדת שחקני המסך, מה שהפך אותה לאישה השנייה הכי מוענקת אי פעם ב-SAG אחרי ג'וליה לואי-דרייפוס, כמו כן בפרס גלובוס הזהב ושלושה פרסי אמי. בשנת 2015, Time Magazine כינה אותה כאחת מ-100 האנשים המשפיעים ביותר בעולם. מרגוליס גם זכתה לכוכב בשדרת הכוכבים של הוליווד. 

==קורות חיים==
מרגוליס נולדה בכפר ספרינג ואלי, בניו יורק; הצעירה מתוך שלוש בנות. אמה, פרנצ'סקה (לבית גולדברג, לימים גרדנר) הייתה רקדנית בלט ומורה לאמנות התנועה במקצועה. אביה, פול מרגוליס <small>(אנ')</small> היה סופר, פילוסוף ופרסומאי.

הוריה היו שניהם יהודיים, צאצאים של מהגרים יהודים אשכנזים מרומניה, אוסטריה, הונגריה ורוסיה. לפני יום הולדתה הראשון, משפחת מרגוליס התגוררה בישראל לזמן מה ולאחר-מכן שבו לניו יורק. הם התגרשו כשהייתה בת שנה.

מרגוליס למדה בבתי ספר רבים בילדותה, כולל בית ספר גרין מדו <small>(אנ')</small> כחלק מחינוך ולדורף בעיירה ראמפו <small>(אנ')</small> בניו יורק, ולאחר מכן בפנימייה של תיכון היי מווינג <small>(אנ')</small> בניו המפשייר. לאחר מכן, סיימה תואר ראשון בתולדות האמנות ובאנגלית בשרה לורנס קולג', עם התמחות בחוג לתיאטרון, שם הופיעה במספר הצגות בקמפוס. היא נרשמה תחילה לקולג' במטרה להיות עורכת דין, כמו סבתה, או פסיכולוגית, אך התאהבה במלאכת המשחק.

== קריירת משחק ==
בשנת 1991 קיבלה את תפקיד המשחק הראשון שלה בתפקיד קטן בסרט הפעולה "סוגר חשבון", לצדם של סטיבן סיגל וג'ינה גרשון. לאחר מכן קיבלה מספר תפקידי אורח בסדרות הטלוויזיה "רצח במשיכת קולמוס", "חוק וסדר" ו-"רצח מאדום לשחור".

בשנת 1994 קיבלה מרגוליס את פרסומה כאשר החלה לשחק בפיילוט של סדרת הטלוויזיה "ER", דרמה רפואית של רשת NBC. בסדרה גילמה מרגוליס את דמותה של האחות הראשית, קרול האת'ווי שלה מערכת יחסים מורכבת עם הדמות הראשית בסדרה ד"ר דאג רוס (ג'ורג' קלוני). במהלך הסדרה הוחלט בתסריט שהאת'ווי תתאבד, אך התערבות של ההפקה מנעה זאת עקב שינוי בעלילה. מרגוליס הופיעה בסדרה במשך שש עונות וזכתה עבור הופעותיה בסדרה בפרס אמי (1995) מתוך שש מועמדויות סך הכל, ובשני פרסי גילדת שחקני המסך מתוך שלוש מועמדויות סך הכל, וכן, הייתה מועמדת ארבע פעמים לפרס גלובוס הזהב לשחקנית הטובה ביותר בסדרת דרמה (לשנים <small>95, 97, 98, 99</small>) אך לא זכתה.

מרגוליס דיבבה בסרט האנימציה "דינוזאור" ב-2000 את דמותה של הדינוזאורית נירה. בשנת 2002 הופיעה בסרט האימה "ספינת הרפאים", בו שיחקה בתור מורין אפס, מפקדת צוות ההצלה שמצטרפת למסע חיפוש אחר ספינה נטושה יקרת ערך, מטרת המסע היא להחזיר או למכור את הספינה תמורת המחיר הנכון. בשנת 2006 הופיעה מרגוליס בסרט אימה נוסף, "נחשים על המטוס", בו גילמה את קלייר מילר מצוות המטוס שורץ הנחשים.

בשנת 2001 גילמה מרגוליס את מורגן לה פיי במיני-סדרה "ערפידי אבלון" ברשת TNT, אשר מבוסס על רומן באותו שם מאת מריון זימר בראדלי, מרגוליס שיחקה לצדן של אנג'ליקה יוסטון וג'ואן אלן, והייתה מועמדת לפרס גלובוס הזהב לשחקנית הטובה ביותר במיני-סדרה או סרט. בשנת 2004 שיחקה במיני-סדרת המתח "רשת טרור", הפקה משותפת של רשת הטלוויזיה הבריטית BBC ושל רשת הטלוויזיה אמריקאית TNT. בסדרה גילמה את מארין ג'קסון, אישיות מובילה בסוכנות לביטחון לאומי שמרכיבה ומובילה צוות בינלאומי נגד טרור, לצדם של דילן מקדרמוט וג'מה רדגרייב.

בשנים 2009–2016 גילמה מרגוליס את התפקיד הראשי בסדרת הדרמה המשפטית"האישה הטובה" של רשת CBS. היא גילמה את אלישה פלוריק <small>(אנ'),</small> עורכת דין החוזרת לעבוד במשרד הפרקליטות לאחר שבעלה (כריס נות') נכנס לכלא בגין שערוריות מין ושחיתויות. מרגוליס הייתה מועמדת שש פעמים רצוף לפרס גלובוס הזהב לשחקנית הטובה ביותר בסדרה דרמה על תפקידה כאלישיה (בשנים <small>2014-2009</small>), וזכתה רק בשנתה הראשונה בסדרה ב-2009. תפקידה בסדרה זו זיכה אותה גם בשני פרסי אמי לשחקנית הטובה ביותר בסדרת דרמה (לשנים <small>2012, 2014</small>) מתוך ארבע מועמדויות ובשני פרסי גילדת שחקני המסך מתוך שש מועמדויות וקיבלה חמש מועמדויות לפרס סטלייט אך זו לא זכתה בכלל.

בשנת 2018, מרגוליס כיכבה בסדרת הקומדיה האפלה "דיאטלנד" ברשת AMC, אשר מבוססת על הרומן באותו שם <small>(אנ')</small> מאת סארי ווקר <small>(אנ')</small> משנת 2015. בסדרה גילמה מרגוליס את קיטי מונטגומרי - פאשניסטה מגעילה שמעסיקה אישה עם עודף משקל למשימות שפלות ונהנית לענות אותה ללא הרף (במיוחד על המשקל שלה). למרות ביקורות חיוביות, הסדרה בוטלה לאחר עונה אחת.

בשנת 2019, מרגוליס כיכבה בסדרת הדרמה "האזור החם" של נשיונל ג'יאוגרפיק, בתור ד"ר ננסי ג'אקס - מדענית של צבא ארצות הברית, שמנסה לעצור התפרצות קטלנית של נגיף האבולה. הסדרה מבוססת על הרומן באותו שם <small>(אנ')</small> - רב-מכר מאת ריצ'רד פרסטון <small>(אנ')</small> משנת 1994 שהוא עצמו מבוסס על מאמר של פרסטון בניו יורקר שלוש שנים קודם לכן. הסדרה המוגבלת הציגה דירוגי צפייה גבוהים עבור הרשת, והפכה לסדרה המתוסרטת בעלת הדירוג הגבוה ביותר בהיסטוריה של נשיונל ג'יאוגרפיק ומדורגת במקום השני מבין כל הסדרות. בנובמבר 2019, מרגוליס ביצעה הופעת אורח בסדרת הדרמה "מיליארדים" ברשת שואוטיים. היא גילמה את קת'רין ברנט, פרופסור לסוציולוגיה וסופרת רבי מכר.

באותה שנה מרגוליס הייתה אמורה לחזור על תפקידה של אלישה פלוריק <small>(אנ')</small> בשלושה פרקים בסדרה "הטובות לקרב", ספין-אוף של "האישה הטובה". עם זאת, המשא ומתן התקלקל בשל השכר של מרגוליס, כאשר CBS הציעה לשלם לה בתעריף של כוכב אורח במקום אותו תעריף ששולם לה ב"האישה הטובה". היא הצהירה כי: "אני צופה בתוכנית, אני אוהבת את התוכנית. אבל אני לא כוכב אורח. הייתי מקבלת משכורת של כוכב אורח אם הייתי מתארחת ב"חוק וסדר: מדור מיוחד". — זו לא התוכנית שלי. לא הייתי מבקשת מה ששילמו לי בתור אלישיה פלוריק. אני גם יודעת בוודאות שכל גבר אחר שהתבקש לצאת לספין-אוף של התוכנית שלו היה מקבל לפחות 500,000 דולר".

בשנת 2021 היא הצטרפה לעונה השנייה של סדרת הדרמה ההמשכית "תוכנית הבוקר" של שירות הסטרימינג אפל TV פלוס, בתור לורה פיטרסון, מגישת חדשות חדשה ברשת הטלוויזיה הבדיונית UBA. 

== אקטיביזם ==
מרגוליס היא חברת מועצת המנהלים של MCC Theatre Company בניו יורק. היא גם תומכת במחקר על טרשת אמיוטרופית צידית באמצעות פרויקט ALS, כמו גם בחוק ארין.

בשנת 2022, היא אירחה את הגאלה הווירטואלית של רופאים לזכויות אדם, "חגיגה של גיבורי בריאות וזכויות אדם" בהשתתפותם של חלק מחבריה לסדרה "ER".

באוקטובר 2023, מרגוליס, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.<ref></ref>

== חיים אישיים ==
מ-1991 עד 2003, מרגוליס הייתה במערכת יחסים עם השחקן רון אלדרד, אותו הכירה בשיעורי משחק. 

ב-10 בנובמבר 2007, מרגוליס נישאה לעורך הדין קית' ליברטל, בנו של הפרופסור קנת' ליברטל <small>(אנ')</small>, בטקס שנערך בעיירה לנוקס <small>(אנ')</small>, מסצ'וסטס. יש להם בן אחד, קירן לינדזי ליברטל. הם מתגוררים במנהטן. לבני הזוג יש גם בית כפרי באפסטייט ניו יורק.מרגוליס ובעלה קית' ליברטל, 2008

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|1991
|סוגר חשבון
|ריקה
|
|-
| rowspan="2" |1997
|נוסע צועני
|ג'ין
|
|-
|לחיות בצל הכבוד
|טופסי מריט
|
|-
| rowspan="2" |1998
|נערי ניוטון
|לואיז בראון
|
|-
|אשת חיל מי ימצא
|רייצ'ל
|
|-
|1999
|The Big Day
|שרה
|
|-
| rowspan="2" |2000
|What's Cooking?
|קרלה
|
|-
|דינוזאור
|נירה
|דיבוב 
|-
| rowspan="3" |2002
|האיש משדות גן עדן
|דינה
|
|-
|אוולין
|ברנדט ביטי
|
|-
|ספינת רפאים
|מורין אפס
|
|-
|2005
|Slingshot 
|קארן
|
|-
| rowspan="3" |2006
|פרס של טיפשים
|קרלה
|
|-
|נחשים על המטוס
|קלייר מילר
|
|-
|Beautiful Ohio
|גברת קובאנו
|
|-
|2009
|סיטי איילנד
|ג'ויס ריזו
|
|-
|2012
|לילה אחרון בעיר
|נינה הירש
|
|-
|2019
|אפ-סייד
|לילי פולי
|
|-
|2020
|שלושה משיחים
|לילי פולי
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |1993
|רצח במשיכת קולמוס
|רייצ'ל נובארו
|פרק: "Murder at a Discount"
|-
|חוק וסדר
|רות מנדוזה
|פרק: "Conduct Unbecoming"
|-
|1994
|רצח מאדום לשחור
|לינדה
|2 פרקים
|-
|1994 - 2000; 2009
|ER
|קרול האת׳וויי <small>(אנ')</small>
|תפקיד ראשי (עונות 6-1)
תפקיד אורח (עונה 15); 135 פרקים

זכיות:

פרס אמי לשחקנית המשנה הטובה ביותר בסדרת דרמה <small>(1995)</small>

פרס גילדת שחקני המסך לשחקנית הטובה ביותר בסדרת דרמה <small>(1999-98)</small>

מועמדויות:מועמדת פרס גלובוס הזהב לשחקנית הטובה ביותר בסדרת דרמה <small>(1995, 1999-97)</small>

מועמדת פרס אמי לשחקנית המשנה הטובה ביותר בסדרת דרמה <small>(1996)</small>

מועמדת פרס אמי לשחקנית הטובה ביותר בסדרת דרמה <small>(2000-97)</small>

מועמדת פרס גילדת שחקני המסך לשחקנית הטובה ביותר בסדרת דרמה <small>(1996)</small>

מועמדת פרס סטלייט לשחקנית הטובה ביותר בסדרת דרמה <small>(1998-97)</small>
|-
|1998
|אלן
|שחקנית המגלמת את אלן
|פרק: "Ellen: A Hollywood Tribute: Part 1"
|-
| rowspan="2" |2001
|ערפילי אבלון
|מורגן לה פיי
|מיני-סדרה
מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה
|-
|Jenifer
|פסיכיאטרית
|סרט טלוויזיה של CBS
|-
|2003
|היטלר: עלייתו של הרשע
|הלן האנפשטנגל
|מיני-סדרה
|-
| rowspan="2" |2004
|סקראבס
|נינה ברודריק
|2 פרקים
|-
|רשת טרור
|מרין ג'קסון
|מיני-סדרה
מועמדת פרס גלובוס הזהב לשחקנית הטובה ביותר במיני-סדרה או בסרט טלוויזיה
|-
|2006
|החדר האבוד
|ג'ניפר בלום
|מיני-סדרה
|-
|2006 - 2007
|הסופרנוס
|ג'וליאנה סקיף
|4 פרקים
|-
|2008
|חוקי קנטרברי
|אליזבת קנטרברי
|תפקיד ראשי; 6 פרקים
גם מפיקה
|-
|2009 - 2016
|האישה הטובה
|אלישה פלוריק <small>(אנ')</small>
|תפקיד ראשי (7 עונות); 156 פרקים
גם מפיקה

זכיות:

פרס גלובוס הזהב לשחקנית הטובה ביותר בסדרת דרמה <small>(2009)</small>

פרס אמי לשחקנית הטובה ביותר בסדרת דרמה <small>(2011, 2014)</small>

פרס גילדת שחקני המסך לשחקנית הטובה ביותר בסדרת דרמה <small>(2010-09)</small>

מועמדויות:

מועמדת פרס גלובוס הזהב לשחקנית הטובה ביותר בסדרת דרמה <small>(2014-10)</small>

מועמדת פרס אמי לשחקנית הטובה ביותר בסדרת דרמה <small>(2010, 2012)</small>

מועמדת פרס סטלייט לשחקנית הטובה ביותר בסדרת דרמה <small>(2012-09; 2014)</small>

מועמדת פרס גילדת שחקני המסך לשחקנית הטובה ביותר בסדרת דרמה <small>(2012-11; 2015-14)</small>
|-
|2010
|רחוב סומסום
|ד"ר ברגר
|פרק: "Big Bird Sprains His Wing"
|-
|2017
|Nightcap
|עצמה
|פרק: "Out of the Box"
|-
|2018
|דיאטלנד
|קיטי מונטגומרי
|תפקיד ראשי; 10 פרקים
|-
|2019
|האזור החם
|ד"ר ננסי ג'אקס
|תפקיד ראשי (עונה 1); 6 פרקים
|-
|2020
|מיליארדים
|קתרין ברנט
|3 פרקים
|-
|2021
|תוכנית הבוקר
|לורה פטרסון
|תפקיד ראשי (עונה 2); 6 פרקים
|}

=== תיאטרון ===
{| class="wikitable"
|+
!שנה
!מחזה
!תפקיד
!הערות
|-
|1999
|מונולוגים מהווגינה
|שחקנית
|תיאטרון ווסטסייד <small>(אנ'),</small> אוף ברודוויי
|-
|2003
|The 24 Hour Plays 2003
|מולי
|תיאטרון סלווין <small>(אנ'),</small> ברודוויי
|-
|2005
|Escape: 6 Ways to Get Away 2
|שחקנית
|Circle in the Square Theatre <small>(אנ')</small>, ברודוויי
|-
| rowspan="2" |2006
|החגיגה <small>(אנ')</small>
|הלנה
|Music Box Theatre <small>(אנ'),</small> ברודוויי
|-
|The 24 Hour Plays 2006
|אדריאנה
|תיאטרון סלווין <small>(אנ'),</small> ברודוויי
|}

==קישורים חיצוניים==
* 

* 
* 
* 
* 

==הערות שוליים==

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון יהודיות אמריקאיות
קטגוריה:זוכי פרס גלובוס הזהב: טלוויזיה: שחקנית ראשית בדרמה
קטגוריה:זוכי אמי בפריים טיים: שחקנית ראשית בדרמה
קטגוריה:זוכי אמי בפריים טיים: שחקנית משנה בדרמה
קטגוריה:זוכי פרס גילדת שחקני המסך - שחקנים
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
קטגוריה:בוגרות שרה לורנס קולג'
קטגוריה:בוגרי שרה לורנס קולג'
קטגוריה:אמריקאים ממוצא יהודי-רומני
קטגוריה:אמריקאיות ממוצא יהודי-הונגרי
קטגוריה:אמריקאים ממוצא יהודי-אוסטרי
קטגוריה:אמריקאיות שנולדו ב-1966
קטגוריה:אמריקאים שנולדו ב-1966